Lunar Intimacy - Astrodienst Guest user u1357143458
24-Jul-2016, 02:32 UT/GMT Boeke van die Bybel - www.bybelkennis.co.za
by Mitch Kalp · 12/07/2010
Die Bybel is eintlik ŉ biblioteek boeke. Die boeke is oor ŉ lang periode van ongeveer 2000 jaar geskryf en verskil dus baie, nie alleen wat die verskillende situasies betref waarin die boeke ontstaan het nie, maar ook wat inhoud betref. Natuurlik was daar ook baie verskillende skrywers. Die literêre styl van die boeke verskil ook: party boeke is geskiedenisbeskrywings, ander is gedigte, ander bevat weer ŉ klomp wette of kort wysheidspreuke. Die Bybel is dus nie net ŉ biblioteek boeke omdat daar baie boeke (66 in totaal in die Protestantse Bybel en 82 in die Rooms-Katolieke Bybel) is nie, maar ook om dit ŉ baie wye verskeidenheid boeke bevat. Kom ons stap deur die biblioteek.
– Die Protestantse Bybel het 66 boeke wat in twee dele opgedeel is, naamlik die Ou Testament (39 boeke) en die Nuwe Testament (27 boeke). Dit is in ongeveer 30 500 verse opgedeel.
– Die Rooms-Katolieke het sestien boeke meer in hulle Bybel wat algemeen bekend is as die “Ou-Testamentiese Apokriewe”.
– Die Bybel is ŉ biblioteek boeke wat oor byna 2000 jaar geskryf is. Party skrywers ken ons, ander nie. In party gevalle is die boeke deur een persoon geskryf en in ander gevalle het die boek oor ŉ lang tyd ontwikkel aan die hand van ŉ paar redakteurs.
– Onder die mense wat deel was van die skrywe van die Bybel was ŉ medikus, ŉ volksleier, ŉ skaapwagter, ŉ voormalige Fariseër, ŉ belastinggaarder, ŉ koning, verskeie profete, ŉ boer, ŉ visserman, ŉ gemeenteleier, ŉ digter, om maar ŉ paar te noem.
– Dit is die boek wat die meeste in die geskiedenis verkoop het.
– Dit is die boek wat in die meeste tale in die wêreld vertaal is (byna 90% van die tale).
– Van die boeke soos die Evangelies of Konings en Kronieke gaan oor dieselfde geskiedenis, maar vertel dit uit verskillende perspektiewe.
Genesis, Eksodus, Levitikus, Numeri, Deuteronomium.
Josua, Rigters, Rut, 1 & 2 Samuel, 1 & 2 Konings, 1 & 2 Kronieke, Esra, Nehemia, Ester.
Wysheid en Poësie
Job, Psalms, Spreuke, Prediker, Hooglied.
Jesaja, Jeremia, Klaagliedere, Esegiël, Daniël.
Hosea, Joël, Amos, Obadja, Jona, Miga, Nahum, Habakuk, Sefanja, Haggai, Sagaria, Maleagi.
Matteus, Markus, Lukas, Johannes.
Romeine, 1 & 2 Korintiërs, Galasiërs, Efesiërs, Filippense, Kolossense, 1 & 2 Tessalonisense, 1 & 2 Timoteus, Titus, Filemon, Hebreërs, Jakobus, 1 & 2 Timoteus, Titus, Filemon, Hebreërs, Jakobus, 1 & 2 Petrus, 1, 2 & 3 Johannes, Judas.
[Apokalips = gebeure, tydperk wat aan die Laaste Oordeel laat dink; profesie oor die Laaste Oordeel (HAT)]
Openbaring. (Dit is ook eintlik ŉ brief, maar wat in ŉ besondere tipe literatuur gegiet is.)
Uit : Die Bybel A-Z
Redakteur : Jan van der Watt
by Mitch Kalp · Published 16/03/2017
Laaste 7 Dae: 4,210
Laaste 30: 18,271
Laaste 365 Dae: 520,776